CHG:ลุ้นมาร์จิ้น 4Q59 อยู่ในระดับสูงต่อกูรูแนะนำ”ซื้อ”ราคาเป้าหมาย 3.30 บาท
CHG:ลุ้นมาร์จิ้น 4Q59 อยู่ในระดับสูงต่อกูรูแนะนำ"ซื้อ"ราคาเป้าหมาย 3.30 บาท
6 ธ.ค. 2559

บล.ดีบีเอสฯ ระบุในบทวิเคราะห์วันนี้(6 ธ.ค.) ว่า บริษัท โรงพยาบาลจุฬารัตน์ จำกัด (มหาชน) หรือ CHG มาร์จิ้นไตรมาส 3/59 ฟื้นตัวดี บริษัทรายงานกำไรสุทธิไตรมาส 3/59 เท่ากับ เป็น 160 ล้านบาท (+32%เทียบช่วงเดียวกันของปีก่อน, +38% เทียบไตรมาสก่อนหน้า ดีกว่าที่ DBSV และตลาดประมาณการไว้อย่างมีนัยสำคัญ
โดยอัตรากำไรขั้นต้นเพิ่มเป็น 33% ในไตรมาส 3/59 จาก 29% ในไตรมาส 2/59 เพราะในไตรมาส 2 ปีนี้มีการบันทึกค่าใช้จ่ายบุคลากรทางการแพทย์ที่เข้ามาเพิ่มเพื่อรองรับการขยายโรงพยาบาลจุฬารัตน์ 3, 9 และ 11 ส่วนใน ไตรมาส 3/59 รายได้ธุรกิจการแพทย์เพิ่มขึ้น 20%เทียบช่วงเดียวกันของปีก่อน และ 10% เทียบไตรมาสก่อนหน้าเป็น 963 ล้านบาท ขณะที่ต้นทุนคงที่ต่อหน่วยลดลง อัตรากำไรจึงสูงขึ้นใน ไตรมาส 3/59
กำไรไตรมาส 4/59 ขยายตัวสูง เทียบช่วงเดียวกันของปีก่อน แต่อ่อนลงเทียบไตรมาสก่อนหน้า ตามปัจจัยฤดูกาล เราประเมินว่ารายได้ในช่วงไตรมาสสุดท้ายของปีมีโอกาสอ่อนลงตามปัจจัยฤดูกาล (ไตรมาส 3 เป็นช่วงที่คนไข้มากเพราะฤดูฝน) แต่ยังคงเติบโตแกร่ง เทียบช่วงเดียวกันของปีก่อน
สำหรับกำไรสุทธิปี 60 คาดว่าจะขยายตัว 40% จากที่เติบโตเล็กน้อยในปีนี้ เนื่องจากปี 60 จะได้รับผลประโยชน์จากการลงทุนเต็มที่มากขึ้น ขณะที่ต้นทุนและค่าใช้จ่ายดำเนินงานค่อนข้างทรงตัวแล้ว แนะนำซื้อ ทางฝ่ายวิจัยฯ DBSV ให้ราคาพื้นฐาน 3.30 บาท (DCF)